钦定古今图书集成/明伦汇编/氏族典/第146卷 > 孙绰
## 钦定古今图书集成/明伦汇编/氏族典/第146卷 > 孙绰

按《晋书孙楚传》：“楚子纂。纂子绰，字兴公，博学善属文。
少与高阳许询俱有高尚之志。居于会稽，游放山水
十有馀年。除著作佐郎，袭爵长乐侯。绰性通率，好讥
调，征西将军庾亮请为参军，补章安令。征拜太学博
士，迁尚书郎。扬州刺史殷浩以为建威长史，会稽内
史王羲之引为右军长史，转永嘉太守，迁散骑常侍”，
领著作郎。时大司马桓温欲经纬中国，以河南粗平，
将移都洛阳，朝廷畏温，不敢为异，绰乃上疏言之。寻
转廷尉卿，领著作。绰少以文才垂称，于时文士，绰为
其冠。年五十八卒。子嗣，有绰风，文章相亚，位至中军
参军，早亡。